Echu eo! Echu gant filmoù Harry Potter gant eil lodenn ar seizhvet. D'am meno ne vank ket kalz a dra keñveriet gant al levr. Met en ur stumm, dre m'am boa soñj mat eus ar pezh a c'hoarveze ha dre m'eo nerzhusoc'h (dre ret, dre ma tremen muioc'h a draoù hag emgannoù a bep seurt dreist-holl) eget ar film kentañ n'on ket bet souezhet ken brav. Plijus eo ar film, fromus ha tout met bon. Hegaset on bet un tamm gant an 3D, ur bern skeudennoù a zo dispizh ha servijout a ra evit petra? Div lodenn er film… Ur vezh un tamm. Mod all eo hir un tamm, da vareoù zo e oan o soñjal "buanoooc'h" eveljust e krou-se ur suspens ha tout met seblantout a rae din hir spontus keñveriet gant al levr! Un tamm dipitet e oan ivez gant an doare da ziskouezh ar re varv, gwall brim (bon, n'eus ket tu da dremen pemp munut war ur c'horf marv met n'eus ket tu da "zegemer" ar c'heloù ken buan all). Plijet on bet gant ar c'hlozadur, en defe gallet bezañ lu met a dremen mat a-benn ar fin. Setu un tamm digempouezh eo evidon met plijus eo. Marteze e vez meizhet gwelloc'h en ur sellet div lodenn ar 7 diouzh renk ? Ret e vo din klask.